ของดีเมืองอุบลฯ แม่ค้าเร่งผลิตหมูยอเป็น 2 เท่า ขายช่วงสงกรานต์
คณะกรรมการอาหารจ.อุบลราชธานี มอบป้ายรับรอง ร้านนี้ 5 ดาว ให้ร้านหมูยอ ในย่านจำหน่ายของกินของฝาก ยันปลอดภัยไร้สารบอแรกซ์ ด้านแม่ค้าเร่งผลิตเพิ่มเป็น 2 เท่า ให้ประชาชน-นักท่องเที่ยวซื้อของดีเมืองอุบลฯ ติดไม้ติดมือ,เมื่อเวลา 08.00 น. วันที่ 16 เม.ย. 59 คณะกรรมการอาหารจังหวัดอุบลราชธานี โดยสำนักงานสาธารณสุขจังหวัดอุบลราชธานี ร่วมกับหน่วยเคลื่อนที่เพื่อความปลอดภัยด้านอาหาร เขตสุขภาพที่ 10 ลงพื้นที่ย่านจำหน่ายของกินของฝากเมืองอุบลฯ ถนนศรีณรงค์ ต.ในเมือง อ.เมืองอุบลราชธานี พร้อมมอบป้ายรับรอง ร้านนี้ 5 ดาว ให้กับร้านจำหน่ายหมูยอ เพื่อให้ผู้บริโภคมั่นใจได้ว่าหมูยออุบลฯ เป็นของดีของฝากประจำจังหวัด มีรสชาติอร่อย บริโภคได้อย่างสบายใจ และที่สำคัญไร้สารบอแรกซ์ ซึ่งมีการเก็บตัวอย่างหมูยอจำนวน 18 ร้าน ไปตรวจวิเคราะห์ โดยใช้ชุดทดสอบเบื้องต้น ทั้งสิ้น 18 ตัวอย่าง พบว่าปลอดภัย ไร้สารบอแรกซ์ทุกตัวอย่าง ดังนั้น ประชาชนและนักท่องเที่ยวที่จะเลือกซื้อเป็นของฝากในช่วงเทศกาลสงกรานต์ สามารถมั่นใจได้ว่าหมูยออุบลฯ ไม่มีสารอันตรายปนเปื้อน หรือหากไม่มั่นใจ ก่อนซื้อให้สังเกตป้ายร้านนี้ 5 ดาว ที่รับรองโดยคณะกรรมการอาหารจังหวัดอุบลราชธานี,ด้าน น.ส.กิม ดาวทองวรกิจ อายุ 48 ปี หนึ่งในเจ้าของร้านหมูยอ เปิดเผยว่า ในช่วงเทศกาลสงกรานต์ทีการเพิ่มอัตราการผลิตหมูยอเป็น 2 เท่า จากปกติใช้เนื้อหมู วันละประมาณ 80-100 กิโลกรัม เป็นวันละ 200 กิโลกรัม เพื่อให้เพียงพอต่อความต้องการของลูกค้าที่นิยมซื้อไปเป็นของฝากให้กับญาติผู้ใหญ่ และเพื่อนร่วมงาน ในช่วงเทศกาลสงกรานต์ของทุกปี,สำหรับหมูยอนั้น ถือเป็นอาหารคู่บ้านคู่เมือง ถ้าเปรียบ จ.อุบลราชธานี คือบ้าน หมูยอก็เปรียบเสมือนอาหารจานเด็ดประจำบ้าน ที่สมาชิกในบ้านคือพี่น้องชาวอุบลฯ ต้องกินเป็นประจำ ทั้งยังเป็นอาหารต้อนรับแขกผู้มาเยี่ยมเยือนบ้าน และใครที่มาเที่ยว จ.อุบลราชธานี ต้องซื้อติดไม้ติดมือกลับไปอีกด้วย.
คณะกรรมการอาหารจังหวัดอุบลราชธานี มอบป้ายรับรองร้านนี้ 5ดาวให้ร้านหมูยอ ย่านจำหน่ายของกินของฝาก ยันปลอดภัยไร้สารบอแรกซ์ ด้านแม่ค้าเร่งผลิตเพิ่มเป็น 2 เท่า ให้ประชาชน-นักท่องเที่ยวซื้อของดีเมืองอุบลฯ ติดไม้ติดมือ
หมูยออุบลฯ,หมูยอ,อุบลราชธานี,ของดีเมืองอุบลฯ,หมูยอไร้สารบอแรกซ์,ของฝากเมืองอุบลฯ,ไร้สารบอแรกซ์,ข่าว,ไทยรัฐออนไลน์,ข่าวไทยรัฐ,ข่าวทั่วไทย